Onsdag aften rykkede Nordjyllands Politi ud til et røveri i en kiosk i Aalborg. En mand bevæbnet med en 'stor kniv' havde begået et røveri mod Fjordkiosken på Kastetvej i Aalborg, og han varefterfølgende løbet fra stedet ad Tordenskjoldsgade mod havnen. - Vi kan ikke præcis sige, hvad der er sket. Men et eller andet gør, at han stikker af derfra, og umiddelbart har han ikke fået noget med derfra, siger vagtchefen hos Nordjyllands Politi til TV2 Nord. - Ekspedienten var selvfølgelig noget rystet over, hvad der var sket, siger vagtchefen. Politiet var hurtigt fremme på stedet for at lede  efter gerningsmanden, men den eftersøgning har indtil videre været forgæves. Det fortæller vagtchef Jesper Sørensen torsdag morgen. - Vi har desværre ikke kunnet lokalisere ham, så vi vil fortsat meget gerne høre fra borgere, dr kan have set noget i forbindelse med røveriet. Nordjyllands Politi kan kontaktes på tlf. 114, hvis man har oplysninger i sagen.

Referat:
Politiet opfordrer borgere til at henvende sig på tlf. 114, hvis man har oplysninger i sagen.